ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุในบทวิเคราะห์บ่ายนี้
3 ส.ค. 2558

สรุปภาวะตลาดภาคเช้า : SET ทรงๆ – SET เริ่มต้นเช้าวันแรกของสัปดาห์ด้วยการทรงตัว หลังฟื้นขึ้นมาโดดเด่นก่อนหน้านี้ แต่ถือว่าเก่งเมื่อเทียบกับตลาดภูมิภาคที่ปรับตัวลง 1-2% กว่า หลังตัวเลขภาคการผลิตจีนน่าผิดหวัง นอกนั้นยังไม่มีปัจจัยกำหนดทิศทางตลาด ทั้งนี้ SET ปิดภาคเช้าที่ระดับ 1439.78 จุด -0.34 จุด ด้วยมูลค่าซื้อขาย 1.6 หมื่นลบ. กลุ่มหลักพลังงานกดดันตลาด ปิดลบ -0.7% ส่วน ICT และแบงก์ ทรงตัวถึงบวกเล็กน้อย
 
กลยุทธ์ที่แนะนำ :
ช่วงบ่าย: คาดทรงถึงอ่อนตัว ตามสัญญาณทางเทคนิคในระยะสั้นที่ต้องลดความร้อนแรงก่อน โดยแนวรับระยะสั้นมีที่ 1425-1430 จุด ซึ่งหากไม่ต่ำกว่า มองยังอยู่ในช่วง รีบาวด์ โดยมีแนวต้านถัดไปที่ 1450 และ 1460 จุด ตามลำดับ กลยุทธ์ เน้นซื้อขายระยะสั้น โดยให้ระวังหากต่ำ 1425 จุด จะเริ่มเป็นสัญญาณที่ไม่ดี ส่วนซื้อลงทุน รอการอ่อนตัวก่อน ทั้งนี้ หุ้นแนะนำตามสัญญาณทางเทคนิค ได้แก่ FSMART (รับ 14.60 ต้าน 15.80, Cut 14.10) และ KIAT (รับ 1.10 ต้าน 1.20 Cut 1.05)